62022TJ0749_INF
Rozsudok Všeobecného súdu (ôsma komora) z 10. apríla 2024 –Parlament/Union technique du bâtiment a Argest
(vec T‑749/22) (
1
)
„Arbitrážna doložka – Zmluva o prácach určených na zachovanie a zabezpečenie Maison Jean Monnet – Rámcová zmluva o službách týkajúca sa architektonických, technických a finančných pomocných a poradenských služieb – Škoda spôsobená na streche – Žiadosť o náhradu škody – Desaťročná záruka – Uplatnenie francúzskeho a luxemburského práva – Úroky z omeškania“
1.
Súdne konanie – Podanie návrhu na Všeobecný súd na základe arbitrážnej doložky – Právomoc Všeobecného súdu vymedzená výlučne článkami 256 a 272 ZFEÚ a arbitrážnou doložkou – Použitie hmotného práva uplatniteľného na zmluvu
(Články 256 a 272 ZFEÚ)
(pozri body 18, 21, 22)
2.
Vnútroštátne právo – Odkaz na vnútroštátne práva – Francúzske právo – Zmluva o dielo – Škody – Desaťročná zodpovednosť staviteľov za škody vyplývajúce zo zmluvy o dielo – Podmienky – Vady, ktoré ohrozujú pevnosť stavby alebo spôsobujú, že stavba nie je v stanovenej lehote vhodná na svoj účel
(pozri body 47, 50, 51, 55 – 57, 70, 84, 90, 93, 98, 99)
3.
Vnútroštátne právo – Odkaz na vnútroštátne práva – Luxemburské právo – Zmluva o poskytovaní služieb – Škody – Desaťročná zodpovednosť staviteľov – Domnienka zodpovednosti
(pozri body 109, 114, 115, 118 – 120, 135–137, 139, 141, 142)
4.
Súdne konanie – Podanie návrhu na Všeobecný súd na základe arbitrážnej doložky – Zmluva o prácach určených na zachovanie a zabezpečenie Maison Jean Monnet – Škoda spôsobená na streche – Žiadosť o náhradu škody – Desaťročná záruka – Uplatňovanie francúzskeho a luxemburského práva – Úroky z omeškania
(Článok 272 ZFEÚ)
(pozri body 154 – 159, 163 – 171)
5.
Súdne konanie – Podanie návrhu na Všeobecný súd na základe arbitrážnej doložky – Právomoc Všeobecného súdu vymedzená výlučne článkami 256 a 272 ZFEÚ a arbitrážnou doložkou – Spoločná a nerozdielna zodpovednosť za škody vyplývajúce zo zmluvy o dielo a zmluvy o poskytovaní služieb – Určenie podielu dlhu, ktorý majú znášať solidárni spoludlžníci – Právomoc vnútroštátnych súdov
(Článok 272 ZFEÚ)
(pozri body 175, 176)
Výrok
1.
Spoločnosti Union technique du bâtiment SA a Argest SA sú na základe desaťročnej záruky zodpovedné za škodu spôsobenú na streche Maison Jean Monnet nachádzajúceho sa v Bazoches‑sur‑Guyonne (Francúzsko).
2.
Union technique du bâtiment a Argest sú povinné spoločne a nerozdielne zaplatiť Európskemu parlamentu paušálnu sumu vo výške 115000 eur, pričom táto suma sa úročí v zákonnej sadzbe platnej vo Francúzsku a v Luxembursku od 29. novembra 2022. Úroky splatné po uplynutí každej ročnej splátky od tohto dátumu budú kapitalizované, aby samé vytvárali úroky.
3.
V zostávajúcej časti sa žaloba zamieta.
4.
Union technique du bâtiment a Argest sú povinné nahradiť trovy konania.
(
1
)	Ú. v. EÚ C 24, 23.1.2023.